


	Europski parlament
2024-2029
	[image: EP logo RGB_Mute]



USVOJENI TEKSTOVI

[bookmark: TANumber]P10_TA(2026)0110
[bookmark: title]Zahtjev za ukidanje imuniteta Alviseu Pérezu
[bookmark: DocNumber]
[bookmark: Commission]Odbor za pravna pitanja
[bookmark: PE]PE784.496
[bookmark: Sujet][bookmark: References]Odluka Europskog parlamenta od 28. travnja 2026. o zahtjevu za ukidanje imuniteta Alviseu Pérezu (2025/2222(IMM))
[bookmark: TextBodyBegin]Europski parlament,
–	uzimajući u obzir zahtjev za ukidanje imuniteta Alviseu Pérezu (Luis Pérez Fernández), koji je pismom od 7. listopada 2025. Vrhovni sud Španjolske podnio u vezi s kaznenim postupkom koji namjerava pokrenuti protiv njega i koji je objavljen u Parlamentu 22. listopada 2025.,
–	nakon saslušanja Alvisea Péreza 24. ožujka 2026. u skladu s člankom 9. stavkom 6. Poslovnika,
–	uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,
–	uzimajući u obzir presude Suda Europske unije od 21. listopada 2008., 19. ožujka 2010., 6. rujna 2011., 17. siječnja 2013. i 19. prosinca 2019.[footnoteRef:2], [2:  	Presuda Suda od 21. listopada 2008., Marra/De Gregorio i Clemente, C-200/07 i C-201/07, ECLI:EU:C:2008:579; presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; presuda Suda od 6. rujna 2011., Patriciello, C-163/10, ECLI: EU:C:2011:543; presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23; presuda Suda od 19. prosinca 2019., Junqueras Vies, C-502/19, ECLI:EU:C:2019:1115.] 

–	uzimajući u obzir članak 71. stavke 1. i 2. španjolskog Ustava,
–	uzimajući u obzir članak 5. stavak 2., članak 6. stavak 1. i članak 9. Poslovnika,
–	uzimajući u obzir izvješće Odbora za pravna pitanja (A10‑0119/2026),
A.	budući da je predsjednik Vrhovnog suda Španjolske pismom od 7. listopada 2025. zatražio ukidanje imuniteta Alviseu Pérezu, zastupniku u Europskom parlamentu izabranom u Španjolskoj, u vezi s navodnim kaznenim djelima počinjenima 2024.;
B.	budući da se u zahtjevu navodi da je u siječnju i veljači 2024. administrator jednog kanala na aplikaciji Telegram pod nazivom „Alvise Pérez Chat” navodno objavio izjave u kojima se navode imena „osoba odgovornih za ideološki progon poznat kao zločini iz mržnje”, uz posebno upućivanje na zamjenicu državnog odvjetnika za zločine iz mržnje u Valenciji; budući da su izjave objavljene na tom kanalu odmah izazvale reakciju brojnih pratitelja tog kanala, koji su toj zamjenici državnog odvjetnika poslali više od 1500 komentara, uglavnom uvreda; budući da bi to navodno postupanje moglo predstavljati kazneno djelo uznemiravanja ili uhođenja, poticanja na napad na tijelo ili javnog dužnosnika, prisile i/ili širenja mržnje putem društvenih medija, na temelju članka 172.b i članka 18. stavka 1. španjolskog Kaznenog zakonika u vezi s člankom 553. španjolskog Kaznenog zakonika;
C.	budući da je Alvise Pérez izabran u Europski parlament na europskim izborima u lipnju 2024. te da u vrijeme navodnog počinjenja kaznenih djela nije bio zastupnik u Europskom parlamentu; 
D.	budući da navodna kaznena djela i zahtjev za ukidanje imuniteta Alviseu Pérezu koji je uslijedio nisu povezani s izraženim mišljenjem ili glasanjem pri obnašanju njegovih dužnosti u smislu članka 8. Protokola br. 7 o povlasticama i imunitetima Europske unije;
E.	budući da u skladu s člankom 9. prvim stavkom točkom (a) Protokola br. 7 o povlasticama i imunitetima Europske unije, tijekom zasjedanja Europskog parlamenta, njegovi zastupnici na državnom području svoje države uživaju imunitet koji je priznat zastupnicima u parlamentu te države članice;
F.	budući da je člankom 71. stavcima 1. i 2. španjolskog Ustava predviđeno sljedeće:
„1. 	Zastupnici i senatori uživaju nepovredivost zbog mišljenja izraženih u obavljanju svojih dužnosti.
2. 	Tijekom trajanja njihova mandata zastupnici i senatori također imaju imunitet i mogu biti uhićeni samo u slučaju kaznenog djela in flagranti. Ne može ih se optužiti niti protiv njih može biti pokrenut sudski postupak bez prethodnog odobrenja doma kojem dotične osobe pripadaju.”;
G.	budući da je svrha imuniteta propisanog Protokolom br. 7 o povlasticama i imunitetima Europske unije zaštititi Parlament i njegove zastupnike od sudskih postupaka u vezi s aktivnostima koje se provode pri obnašanju zastupničkih dužnosti i koje se od tih dužnosti ne mogu odvojiti;
H.	budući da parlamentarni imunitet u skladu s člankom 5. stavkom 2. Poslovnika Europskog parlamenta nije osobna povlastica zastupnika, već jamstvo neovisnosti Parlamenta kao cjeline i njegovih zastupnika;
I.	budući da u ovom slučaju Parlament nije utvrdio da postoji fumus persecutionis, odnosno ne čini se da je predmetni postupak pokrenut s namjerom nanošenja štete političkom radu Alvisea Péreza kao zastupnika u Europskom parlamentu, a time i neovisnosti Parlamenta;
J.	budući da Parlament ne može preuzeti ulogu suda te da se zastupnik u kontekstu postupka ukidanja imuniteta ne može smatrati optuženikom[footnoteRef:3]; [3:  	Presuda Općeg suda od 30. travnja 2019., Briois/Parlament, T-214/18, ECLI:EU:T:2019:266.] 

1.	odlučuje ukinuti imunitet Alviseu Pérezu;
2.	nalaže svojoj predsjednici da ovu Odluku i izvješće nadležnog odbora odmah proslijedi nadležnim tijelima Kraljevine Španjolske i Alviseu Pérezu.

